# แอลเบเนียในอารักขาของอิตาลี (ค.ศ. 1939–1943)

| ราชอาณาจักรแอลเบเนีย*Mbretënia e Shqipënisë* (แอลเบเนีย) *Regno d'Albania* (อิตาลี) |
| --- |
| 1939–1943 |
|
ธงชาติ

 มหาลัญจกร

 |
| **คำขวัญ:**"เฟิร์ต" |
| **เพลงชาติ:ฮีมนี อี ฟลามูริท* ("เพลงสรรเสริญแก่ธง")**เพลงสรรเสริญพระบารมี:มาร์ชาเรอาเลดอร์ดีนันซา* ("มาร์ชหลวงตามพระราชโองการ") |
| แอลเบเนียใน ค.ศ. 1942 |
| สถานะ | รัฐร่วมประมุขกับราชอาณาจักรอิตาลี |
| เมืองหลวง | ติรานา |
| ภาษาทั่วไป | แอลเบเนีย อิตาลี |
| ศาสนา  | อิสลาม คริสต์ (โรมันคาทอลิก อีสเทิร์นออร์ทอดอกซ์) |
| เดมะนิม | ชาวแอลเบเนีย |
| การปกครอง | ลัทธิฟาสซิสต์ รัฐพรรคการเมืองเดียวรวบอำนาจเบ็ดเสร็จภายใต้ราชาธิปไตยภายใต้รัฐธรรมนูญ |
| พระมหากษัตริย์ |   |
|  |
| • 1939–1943  | วิตโตรีโอ เอมานูเอเลที่ 3 |
|  |
| รองพระมหากษัตริย์ |   |
|  |
| • 1939–1943  | ฟรานเชสโก้ จาโคโมนี่ |
| • 1943  | อัลแบร์โต ปาริอานี |
|  |
| นายกรัฐมนตรี |   |
|  |
| • 1939–1941  | เชฟเชท เวอร์ลาซี |
| • 1941–1943  | มุสตาฟา เมอร์ลิก้า-ครูยา |
| • 1943  | มาลิก บูชาติ |
| • 1943  | เอ็กเร็ม ลิโบโฮว่า |
|  |
| สภานิติบัญญัติ | รัฐสภา |
| ยุคประวัติศาสตร์ | ระหว่างสงคราม **·** สงครามโลกครั้งที่สอง |
|  |
| • ก่อตั้ง  | 12 เมษายน 1939 |
| • ขยายอาณาเขต  | 10 กรกฎาคม 1941 |
| • อิตาลียอมจำนน  | 8 กันยายน 1943 |
|  |
| พื้นที่ |
| 1939 | 27,538 ตารางกิโลเมตร (10,632 ตารางไมล์) |
| ประชากร |
|  |
| • 1939  | 1,063,893 |
|  |
| สกุลเงิน | ฟรังกา (1939–1941) ลีราอิตาลี (1941–1943) |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | **1939:** ราชอาณาจักรแอลเบเนีย |
|  | **1941:** มณฑลเซตา |
|  | มณฑลวาร์ดาร์ |

 |

|  |  |
| --- | --- |
| เยอรมนีเข้ายึดครอง |  |

 |

 |

**แอลเบเนียในอารักขาของอิตาลี** บางครั้งรู้จักกันในชื่อ **ราชอาณาจักรแอลเบเนีย** หรือ **เกรตเทอร์แอลเบเนีย** เป็นช่วงเวลาหนึ่งของประเทศแอลเบเนียในฐานะรัฐในอารักขาของราชอาณาจักรอิตาลี ซึ่งทางปฏิบัติแล้วถูกรวมเป็นส่วนหนึ่งกับอิตาลี มีประมุขแห่งรัฐคือพระเจ้าวิตโตรีโอ เอมานูเอเลที่ 3 แห่งอิตาลี และมีรัฐบาลของตนเองอย่างเป็นทางการ จากการที่แอลเบเนียตกอยู่ภายใต้การปกครองของผู้ว่าการอิตาลีนับตั้งแต่การยึดครองทางทหารใน ค.ศ. 1939 จนถึง ค.ศ. 1943 ทำให้แอลเบเนียในช่วงเวลานี้ยุติสถานะความเป็นรัฐเอกราชลงและกลายเป็นส่วนหนึ่งของเขตปกครองตนเองของจักรวรรดิอิตาลี รัฐบาลอิตาลีพยายามหลอมรวมแอลเบเนียตามแนวคิดเกรตเทอร์อิตาลี โดยการเปลี่ยนชาวแแอลเบเนียเป็นพลเมืองอิตาลี และเริ่มมีการตั้งถิ่นฐานของชาวอิตาลีในแอลเบเนียมากขึ้นเพื่อเปลี่ยนแอลเบเนียให้กลายเป็นส่วนหนึ่งของดินแดนอิตาลีทีละน้อย

ตามสนธิสัญญาลอนดอนในช่วงสงครามโลกครั้งที่หนึ่ง ไตรภาคีได้ให้สัญญาการยกดินแดนแอลเบเนียตอนกลางและใต้แก่อิตาลีเพื่อตอบแทนสำหรับการเข้าร่วมต่อต้านฝ่ายมหาอำนาจกลาง ในเดือนมิถุนายน ค.ศ. 1917 เมื่อทหารอิตาลีเข้ายึดครองพื้นที่จุดสำคัญของแอลเบเนีย อิตาลีได้ประกาศให้แอลเบเนียตอนกลางและใต้เป็นรัฐในอารักขาของตน อย่างไรก็ตาม สัญญาที่ให้ไว้กับอิตาลีถูกระงับลงในเดือนกันยายน ค.ศ. 1920 เมื่ออิตาลีได้รับแรงกดดันให้ถอนกำลังออกจากดินแดนดังกล่าว อิตาลีไม่พอใจต่อผลตอบแทนที่ได้รับเพียงเล็กน้อยจากการเจรจาสันติภาพ ซึ่งถือว่าเป็นการละเมิดสนธิสัญญาลอนดอน นักฟาสซิสต์อิตาลีได้อ้างว่าชาวแอลเบเนียมีความเชื่อมโยงทางชาติพันธุ์กับชาวอิตาลีจากการโยงใยกับประชากรอิตาริค อิลลิเรีย และโรมโบราณ และได้กล่าวถึงอิทธิพลของจักรวรรดิโรมันและเวนิสที่มีต่อแอลเบเนีย ซึ่งทำให้อิตาลีมีสิทธิในการครองครองดินแดนนี้ นอกจากนี้ ชาวแอลเบเนียหลายแสนคนยังถูกบังคับอพยพไปยังภาคใต้ของอิตาลี เพื่อใช้เป็นข้ออ้างสำหรับการผนวกแอลเบเนียเป็นรัฐเดียว อิตาลีให้การสนับสนุนอุดมการณ์เรียกร้องดินแดนของชนชาติเดียวกันของชาวแอลเบเนีย โดยมุ่งต่อต้านดินแดนคอซอวอของยูโกสลาเวีย และอิไพรัสของกรีซที่มีประชากรส่วนใหญ่เป็นแอลเบเนีย โดยเฉพาะอย่างยิ่งตามแนวพรมแดนชาเมเรีย (Chameria) ที่มีชนกลุ่มน้อยแอลเบเนียชาติพันธุ์ชาม (Cham Albania) อาศัยอยู่

## ดูเพิ่ม

* การบุกครองแอลเบเนียของอิตาลี

## อ้างอิง

## แหล่งข้อมูลอื่น

* Official Italian documents about the union between Italy and Albania (ภาษาอิตาลี)
* Map of Albania during World War II
* Map of Albania during World War II เก็บถาวร 15 สิงหาคม 2011 ที่ เวย์แบ็กแมชชีน
* Map of Albania during World War II